gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9176, del 17-09-2021 (2021/9338)

RESOLUCIÓ de 15 de setembre de 2021, de la consellera d'Innovació, Universitats, Ciència i Societat Digital, per la qual es nomena personal eventual.
-----------------------------------------------------------------------------------------------------------------------------------------------------

### Dades del document

Número de DOGV
:   9176

Data del DOGV
:   17-09-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/9338


Data del document
:   15-09-2021

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Descriptors 

:   * Conselleria d'Innovació, Universitats, Ciència i Societat Digital

RESOLUCIÓ de 15 de setembre de 2021, de la consellera d'Innovació, Universitats, Ciència i Societat Digital, per la qual es nomena personal eventual.  
 [2021/9338]  
De conformitat amb el que es disposa en l'article 20 de la Llei 4/2021, de16 d`abril, de la Generalitat, de la funció pública valenciana (DOGV 9065, 20.04.2021), així com en el Decret 185/2015, de 16 d'octubre, del Consell, pel qual es regulen el personal i els llocs de naturalesa eventual de l'Administració de la Generalitat (DOGV 7640, 21.10.2015), i la correcció d'errades (DOGV 7662, 20.11.2015), resolc:  
  
  
Nomenar María Luisa Mira Pina com a personal eventual amb funcions d'assessora d'assumptes generals de membres del Consell, amb unes retribucions corresponents a la categoria C2, lloc 33001, a Alacant. Aquesta resolució produeix efectes des del 14 de setembre de 2021  
  
  
Alacant, 15 de setembre de 2021.- La consellera d'Innovació, Universitats, Ciència i Societat Digital: Carolina Pascual Villalobos.
Diari Oficial de la Generalitat Valenciana


Sumari del DOGV 9083, del 13-05-2021 (2021/5111)

Informació pública de l'encàrrec de gestió de sancions administratives de l'Ajuntament de Parcent.
--------------------------------------------------------------------------------------------------

### Dades del document

Número de DOGV
:   9083

Data del DOGV
:   13-05-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/5111


Organisme emissor
:   Diputacio d'Alacant. Suma. Gestio Tributària

Tipus de document
:   Anunci

Informació pública de l'encàrrec de gestió de sancions administratives de l'Ajuntament de Parcent. [2021/5111]  
En compliment del que es disposa en l'article 7.2 del Reial decret legislatiu 2/2004, de 5 de març, pel qual s'aprova el text refós de la Llei reguladora de les hisendes locals, i en l'article 11 de la Llei 40/2015, de règim jurídic del sector públic, es publica l'acceptació, mitjançant el Decret del president de la Diputació Provincial número 1512, de data 29 d'abril de 2021, de la delegació i encàrrec efectuat per l'ajuntament que a continuació es detalla, en matèria de gestió i recaptació de determinades sancions administratives, les condicions generals de les quals, aprovades pel Ple provincial en sessió de data 1 d'octubre de 2009, figuren publicades en el Butlletí Oficial de la Província número 208, de data 02.11.2009, en les matèries que a continuació s'assenyalen:  
  
  
Sancions per l'incompliment de deures, prohibicions o limitacions continguts en les ordenances municipals i en la normativa legal corresponent.  
Parcent  
- Ordenança municipal de convivència ciutadana en l'espai públic.  
  
  
L'encàrrec i delegació realitzada a favor d'aquesta diputació provincial pel municipi de Parcent farà efecte des de l'endemà de la publicació en el Butlletí Oficial de la Província per un període de cinc anys, prorrogable per reconducció tàcita d'any en any, si cap de les parts manifesta expressament la seua voluntat en contra, comunicant-ho a l'altra amb una antelació no inferior a sis mesos a la finalització o a la de qualsevol dels períodes de pròrroga.  
  
Alacant, 6 de maig de 2021.- El president: Carlos Mazón Guixot. La secretària general: Amparo Koninckx Frasquet.
Diari Oficial de la Generalitat Valenciana


Sumari del DOGV 9133, del 22-07-2021 (2021/7328)

Notificació de la sentència dictada en el judici verbal número 237/2020.
------------------------------------------------------------------------

### Dades del document

Número de DOGV
:   9133

Data del DOGV
:   22-07-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/7328


Organisme emissor
:   Jutjat de Primera Instància número 2 de Castelló de la Plana

Tipus de document
:   Edicte

Notificació de la sentència dictada en el judici verbal número 237/2020. [2021/7328]  
N.I.G.: 12744-08-4-7010-1225149.  
Procediment: judici verbal (250.2) [VRB] - 000237/2020- H.  
Demandant: Oil Albera, SL.  
Procuradora: Carmen Valverde Martín.   
Demandat: Ionut Claudiu Tache.  
Eva María Mateu Peidró, lletrada de l'Administració de justícia del Jutjat de Primera Instància número 2 de Castelló de la Plana, faig saber que, en aquest procediment, en data 18 de maig de 2021, s'ha dictat la sentència que té l'encapçalament i la dispositiva que, literalment, són com segueix:  
Sentència número 000137/2021  
 Castelló de la Plana, 17 de juny de 2020  
Silvia Basso de Alburquerque, magistrada jutgessa titular del Jutjat de Primera Instància número 2 de Castelló de la Plana, he vist les actuacions del judici verbal número 237/2020, seguides a instàncies d'Oil Albera, SL, representada per la procuradora Carmen Valverde Martín, contra Ionut Claudiu Tache, en rebel·lia processal, i he dictat aquesta sentència, d'acord amb els següents:  
  
«Dispositiva  
Estime la demanda interposada per Oil Albera, SL, representada per la procuradora Carmen Valverde Martín, contra Ionut Claudiu Tache, en rebel·lia processal; en conseqüència:  
1. Condemne Ionut Claudiu Tache a pagar a la part actora la suma de 3.662,80 euros (tres mil sis-cents seixanta-dos euros amb huitanta cèntims), més l'interés legal d'aquesta suma, incrementat en quatre punts d'acord amb la condició 3.3 del contracte, des de l'última liquidació, de data 3 de desembre de 2019.  
2. Així mateix, condemne el demandat esmentat al pagament de les costes derivades d'aquest procediment.  
Notifiqueu aquesta resolució a les parts i feu-los saber que, en contra, s'hi pot interposar un recurs d'apel·lació per a l'Audiència Provincial de Castelló de la Plana, que haurà de presentar-se davant d'aquest jutjat dins del termini de 20 dies, comptador a partir de la notificació.  
Aquesta és la meua sentència, que pronuncie, mane i signe.»  
  
I, perquè així conste i valga d'edicte per a la notificació de la sentència al demandat, Ionut Claudiu Tache, expedisc aquest edicte.  
  
 Castelló de la Plana, 19 de maig de 2021. - La lletrada de l'Administració de justícia: Eva María Mateu Peidró.
Diari Oficial de la Generalitat Valenciana


Sumari del DOGV 9007, del 28-01-2021 (2021/511)

Notificació de la sentència dictada en el judici verbal número 868/2019.
------------------------------------------------------------------------

### Dades del document

Número de DOGV
:   9007

Data del DOGV
:   28-01-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/511


Organisme emissor
:   Jutjat de Primera Instància Número 1 d'Alzira

Tipus de document
:   Edicte

Notificació de la sentència dictada en el judici verbal número 868/2019. [2021/511]  
Demandant: Juan Bueno Ahuir.  
Procurador: Núria Ferragud Chambó.  
Demandat: María José Olmedo Canet i Tomás Heras Pérez.  
  
En el procediment seguit en aquest jutjat com a judici verbal 868/19 s'ha dictat sentència que té la part dispositiva, literalment, com diu a continuació:  
  
«Dispositiva  
Estime la demanda formulada per Juan Bueno Ahuir, que ha comparegut representat per la procuradora Nuria Ferragud Chambó, contra María José Olmedo Canet i Tomás Heras Pérez, declarats en situació de rebel·lia processal. Declare la resolució del contracte d'arrendament, condemne els demandats al desnonament per precari de la planta baixa propietat de l'actor situada a Algemesí, núm. 31, d'ordre del soterrani de l'edifici de l'avinguda Parc Salvador Castell, núm. 51, que es destina a ús d'aparcament de vehicle, i condemne també la demandada a deixar lliure, vacu, expedit i la disposició de l'actora, amb prevenció de llançament a la seua costa de no fer-ho, i al pagament de les costes.  
  
Mode d'impugnació: un recurs d'apel·lació en el termini de vint dies, des de la notificació d'aquesta resolució, davant d'aquest tribunal, mitjançant un escrit en el qual hauran d'exposar-se les al·legacions en què es base la impugnació, a més de citar la resolució apel·lada i els pronunciaments que impugna.  
Ho acorde i signe.»  
  
Alzira, 19 de gener de 2021.- La lletrada de l'Administració de justícia: Desamparados Climent Esteve.
Diari Oficial de la Generalitat Valenciana


Sumari del DOGV 9201, del 25-10-2021 (2021/10914)

Convocatòria per a la reobertura de la borsa de treball per a efectuar la contractació laboral temporal i/o la cobertura futura de vacants provisionals de llicenciats i llicenciades en Dret.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9201

Data del DOGV
:   25-10-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/10498


Data del document
:   20-10-2021

Organisme emissor
:   Valenciana d'Estratègies i Recursos per a la Sostenibilidad Ambiental, SA

Tipus de document
:   Anunci

Descriptors 

:   * concurs administratiu

Convocatòria per a la reobertura de la borsa de treball per a efectuar la contractació laboral temporal i/o la cobertura futura de vacants provisionals de llicenciats i llicenciades en Dret. [2021/10589]  
Mitjançant el present anunci es fa pública la convocatòria per a reobertura de la borsa de treball per a efectuar la contractació laboral temporal i/o la cobertura futura de vacants provisionals de llicenciats i llicenciades en Dret per a diferents centres de treball de la Comunitat Valenciana.  
Les bases íntegres de la convocatòria poden ser consultades en el portal d'ocupació de VAERSA, Valenciana d'Aprofitament Energètic de Residus, SA: https://empleo.portalvaersa.com/  
  
València, 20 d'octubre de 2021.- El subdirector general: José Manuel Marco López.
Diari Oficial de la Generalitat Valenciana


Sumari del DOGV 9221, del 23-11-2021 (2021/11796)

Convocatòria del procés selectiu per a cobrir tres places de tècnic o tècnica especialistes en projectes i obres.
-----------------------------------------------------------------------------------------------------------------

### Dades del document

Número de DOGV
:   9221

Data del DOGV
:   23-11-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/11084


Data del document
:   07-10-2021

Organisme emissor
:   Ajuntament d'Elx

Tipus de document
:   Anunci

Descriptors 

:   * Elx
    * concurs administratiu

Convocatòria del procés selectiu per a cobrir tres places de tècnic o tècnica especialistes en projectes i obres. [2021/11098]  
En el Butlletí Oficial de la Província d'Alacant número 191, de 6 d'octubre de 2021, es publica un anunci relatiu a la convocatòria del concurs oposició per torn lliure, per a la provisió de tres places de tècnic/a especialista en projectes i obres, incloses en l'oferta d'ocupació pública corresponent a l'any 2019. Aquestes places estan enquadrades en l'escala d'administració especial, classe comeses especials, i dotada amb el sou corresponent al grup B.  
  
Durant el termini de 20 dies hàbils, comptats a partir de l'endemà de la inserció d'un edicte amb l'extracte de la convocatòria en el Boletín Oficial del Estado, podran presentar-se les instàncies per a sol·licitar prendre part en el procediment, en el Registre General d'aquest ajuntament (seu electrònica municipal: sede.elche.es), o en la forma que determina l'article 16.4.b de la Llei 39/2015, d'1 d'octubre, del procediment administratiu comú de les administracions públiques.  
  
Elx, 7 d'octubre de 2021.- El tinent d'alcalde de Recursos Humans: Ramón Abad Soler.
Diari Oficial de la Generalitat Valenciana


Sumari del DOGV 9142, del 03-08-2021 (2021/7644)

Informació pública de la modificació puntual del Pla parcial del sector Ciutat Jardí El Serrallo, de l'Alcúdia.
---------------------------------------------------------------------------------------------------------------

### Dades del document

Número de DOGV
:   9142

Data del DOGV
:   03-08-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/7644


Data del document
:   12-07-2021

Organisme emissor
:   Ajuntament de l'Alcúdia

Tipus de document
:   Anunci

Descriptors 

:   * Alcúdia, l'
    * pla d'urbanisme
    * administració local

Informació pública de la modificació puntual del Pla parcial del sector Ciutat Jardí El Serrallo, de l'Alcúdia. [2021/7644]  
De conformitat amb el que disposa el Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, i la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana (articles 49.2, 51, 57 i concordants), en compliment de l'acord de la Junta de Govern Local de 13 d'abril de 2021, i havent-se dictat una resolució d'informe ambiental i territorial estratègic favorable pel Decret número 1134/2021, de 16 de juny, de l'Alcaldia, publicada en el Diari Oficial de la Generalitat Valenciana núm. 9124, del 9 de juliol de 2021, se sotmet a informació pública per un termini de 45 dies hàbils, a comptar des de l'última publicació d'aquest anunci en el Diari Oficial de la Generalitat Valenciana i en un diari escrit d'informació general, la Modificació puntual del Pla parcial del sector Ciutat Jardí El Serrallo de l'Alcúdia, promoguda per l'Ajuntament de l'Alcúdia.  
  
En el termini esmentat es podran presentar les al·legacions que s'estimen pertinents.  
La documentació sotmesa a informació pública i la de tot l'expedient estarà disponible en l'Ajuntament de l'Alcúdia (carrer del Pintor Vergara, 28, de dilluns a divendres, de 10.00 a 13.30 hores. Aquesta documentació també es podrà consultar en la pàgina web: https://www.lalcudia.com/web/.  
Cosa que es fa pública perquè se'n prenga coneixement.  
  
L'Alcúdia, 12 de juliol de 2021.- L'alcalde: Andreu Salom Porta.
Diari Oficial de la Generalitat Valenciana


Sumari del DOGV 9033, del 03-03-2021 (2021/1609)

Notificació de la sentència dictada en el procediment de nul·litat matrimonial número 756/2017.
-----------------------------------------------------------------------------------------------

### Dades del document

Número de DOGV
:   9033

Data del DOGV
:   03-03-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/1609


Organisme emissor
:   Jutjat de Primera Instància i Instrucció Número 2 de Moncada

Tipus de document
:   Edicte

Notificació de la sentència dictada en el procediment de nul·litat matrimonial número 756/2017. [2021/1609]  
De: el fiscal.   
Contra: Ángeles Temina González i Cherkaoui Cafrida.  
María Isabel Rubio Agustí, lletrada de l'Administració de justícia, faig saber que en el procediment de referència instat pel Ministeri Fiscal, contra Ángeles Temina González i Cherkaoui Cafrida, per nul·litat matrimonial, s'ha dictat la Sentència núm. 36/2021, de data 18.02.2021, que, literalment, és com segueix:  
  
«Dispositiva  
Declare la nul·litat del matrimoni celebrat per Cherkaoui Cafrida i Ángeles Temina González, en data 30 d'abril de 2013, i inscrit en el Registre Civil de Meliana.  
Una vegada siga ferma aquesta sentència, comuniqueu-ho al registre civil en què conste inscrit el matrimoni dels cònjuges i a la Delegació de Govern a la Comunitat Valenciana.  
No es fa imposició de costes.  
Mode d'impugnació: mitjançant un recurs d'apel·lació per a l'Audiència Provincial de València (art. 455 LECn).  
El recurs s'ha d'interposar per mitjà d'un escrit que s'ha de presentar en aquest jutjat dins del termini de 20 dies hàbils, comptador a partir de l'endemà de la notificació. De conformitat amb el que disposa la disposició addicional 15a de la Llei orgànica 1/2009, de 3 de novembre, per a recórrer-hi, la part recurrent ha de constituir un depòsit per import de 50 euros, excepte el Ministeri Fiscal i les entitats exemptes incloses en aquest precepte legal. Quan s'interpose el recurs, ha d'acreditar-se que s'ha consignat la quantitat objecte de depòsit en l'entitat de crèdit Banesto, en el compte de consignacions d'aquest jutjat.  
Aquesta és la meua sentència, que pronuncie, mane i signe.»  
  
Publicació. La sentència anterior ha sigut donada, llegida i publicada pel magistrat que la va dictar, mentre celebrava audiència pública, en el dia de la data. Jo, la secretària judicial, en done fe.  
 Moncada, 15 d'octubre de 2013.   
  
Moncada, 19 de febrer de 2021.- La lletrada de l'Administració de justícia: María Isabel Rubio Agustí.
Diari Oficial de la Generalitat Valenciana


Sumari del DOGV 9221, del 23-11-2021 (2021/11296)

Convocatòria del procés selectiu per a cobrir tres places de tècnic o tècnica superiors d'administració de sistemes.
--------------------------------------------------------------------------------------------------------------------

### Dades del document

Número de DOGV
:   9221

Data del DOGV
:   23-11-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/11176


Data del document
:   07-10-2021

Organisme emissor
:   Ajuntament d'Elx

Tipus de document
:   Anunci

Descriptors 

:   * Elx
    * concurs administratiu

Convocatòria del procés selectiu per a cobrir tres places de tècnic o tècnica superiors d'administració de sistemes. [2021/11397]  
En el Butlletí Oficial de la Província d'Alacant número 190 de 5 d'octubre de 2021, es publica anunci relatiu a la convocatòria del concurs oposició per promoció interna per a la provisió de tres places de tècnic/a superior d'administració de sistemes, incloses en l'oferta d'ocupació pública corresponent a l'any 2019. Aquestes places estan enquadrades en l'escala d'administració especial, classe comeses especials, i dotada amb el sou corresponent al grup B.  
  
Durant el termini de 20 dies hàbils, comptats a partir de l'endemà de la inserció d'un edicte amb l'extracte de la convocatòria en el Boletín Oficial del Estado, podran presentar-se les instàncies per a sol·licitar prendre part en el procediment, en el Registre General d'aquest ajuntament (seu electrònica municipal: sede.elche.es), o en la forma que determina l'article 16.4.b de la Llei 39/2015, d'1 d'octubre, del procediment administratiu comú de les administracions públiques.  
  
Elx, 7 d'octubre de 2021.- El tinent d'alcalde de Recursos Humans: Ramón Abad Soler.
Diari Oficial de la Generalitat Valenciana


Sumari del DOGV 9154, del 18-08-2021 (2021/8649)

ACORD de 6 d'agost de 2021, del Consell, d'autorització de l'expedient de rescabalament ERESAR/2021/06R03/48 per obligacions contretes en 2020.
-----------------------------------------------------------------------------------------------------------------------------------------------

### Dades del document

Número de DOGV
:   9154

Data del DOGV
:   18-08-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/8649


Data del document
:   06-08-2021

Organisme emissor
:   Conselleria d'Educació, Cultura i Esport

Tipus de document
:   Acord

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

ACORD de 6 d'agost de 2021, del Consell, d'autorització de l'expedient de rescabalament ERESAR/2021/06R03/48 per obligacions contretes en 2020. [2021/8649]  
D'acord amb el que disposen els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Educació, Cultura i Esport, el Consell, amb la deliberació prèvia, en la reunió de 6 d'agost de 2021,  
  
  
ACORDA  
  
Primer  
Autoritzar l'aprovació per la persona titular de la Conselleria d'Educació, Cultura i Esport de l'expedient de rescabalament ERESAR/2021/06R03/48 pel subministrament elèctric al Museu de Belles Arts de València, entre l'1 de gener i el 18 de març de 2020, per import de 72.215,56 - (IVA inclòs).  
  
Segon  
Autoritzar la imputació al pressupost de 2021 de les obligacions econòmiques contretes en 2020 per import de 72.215,56 ?.  
  
València, 6 d'agost de 2021  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 9011, del 02-02-2021 (2021/274)

Notificació de la sentència dictada en el procediment ordinari número 107/2020.
-------------------------------------------------------------------------------

### Dades del document

Número de DOGV
:   9011

Data del DOGV
:   02-02-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/274


Organisme emissor
:   Jutjat de Primera Instància Número 5 de Benidorm

Tipus de document
:   Edicte

Notificació de la sentència dictada en el procediment ordinari número 107/2020. [2021/274]  
El lletrat de l'Administració de justícia, José Antonio Cano Molina, faig saber, que en aquest seguit a instàncies de Manuel Lara Navarro, Emma Lara Navarro i José Félix Lara Navarro, contra Promociones Torre de Benidorm, SA, s'ha dictat sentència número 209/20 de data 18 de desembre de 2020.  
Jutjat on les persones interessades poden tindre coneixement del contingut íntegre de la resolució: Jutjat de Primera Instància número 5 de Benidorm.  
Procediment Ordinari [ORD] - 000107/2020-G  
Mode d'impugnació: recurs d'apel·lació en el termini de 20 dies. Si pertoca, caldrà satisfer les taxes o depòsits fixats en la legislació corresponent.  
I atés que aquest demandat, Promociones Torre de Benidorm, SA, en parador ignorat, expedisc aquest edicte a fi que li valga de notificació i/o requeriment en forma d'acord amb el que es preveu en la instrucció 6/2012 de la Secretaria General de l'Administració de Justícia relativa a la publicació d'edictes en diaris i butlletins oficials i la protecció de dades.  
  
Benidorm, 11 de gener de 2021.- El lletrat de l'Administració de justícia: José Antonio Cano Molina.